CELEX: 62008CA0542
Language: bg
Date: 2010-04-15 00:00:00
Title: Дело C-542/08: Решение на Съда (четвърти състав) от 15 април 2010 г. (преюдициално запитване от Verwaltungsgerichtshof, Австрия) — Friedrich G. Barth/Bundesministerium für Wissenschaft und Forschung (Свободно движение на хора — Работници — Равно третиране — Специална надбавка за прослужено време за професорите в университети, предвидена в национална правна уредба, чиято несъвместимост с общностното право е установена с решение на Съда — Погасителен срок — Принципи на равностойност и на ефективност)

5.6.2010   
            
            
               BG
            
            
               Официален вестник на Европейския съюз
            
            
               C 148/8
            
         Решение на Съда (четвърти състав) от 15 април 2010 г. (преюдициално запитване от Verwaltungsgerichtshof, Австрия) — Friedrich G. Barth/Bundesministerium für Wissenschaft und Forschung
   (Дело C-542/08) (1)
   
   (Свободно движение на хора - Работници - Равно третиране - Специална надбавка за прослужено време за професорите в университети, предвидена в национална правна уредба, чиято несъвместимост с общностното право е установена с решение на Съда - Погасителен срок - Принципи на равностойност и на ефективност)
   2010/C 148/12
   Език на производството: немски
   
      Запитваща юрисдикция
   
   Verwaltungsgerichtshof
   
      Страни в главното производство
   
   
      Ищец: Friedrich G. Barth
   
      Ответник: Bundesministerium für Wissenschaft und Forschung
   
      Предмет
   
   Преюдициално запитване — Verwaltungsgerichtshof — Тълкуване на член 39 ЕО и на член 7, параграф 1 от Регламент (ЕИО) № 1612/68 на Съвета от 15 октомври 1968 година относно свободното движение на работници в Общността (ОВ L 257, стр. 2; Специално издание на български език, 2007 г., глава 5, том 1, стр. 11) — Национална правна уредба, която предвижда специална надбавка за прослужено време за университетските преподаватели и за чиято предишна редакция с Решение на Съда от 30 септември 2003 г. по дело Köbler (C-224/01) е установено, че е несъвместима с общностното право — Изменена правна уредба, която като предвижда спиране на погасителния срок за предявяване на правото на разглежданата надбавка едва считано от датата на посоченото по-горе решение на Съда, поставя в неблагоприятно положение преподавателите, които са били лишени от тази надбавка на основание на предишната правна уредба, обявена за несъвместима с общностното право
   
      Диспозитив
   
   Правото на Съюза допуска правна уредба като разглежданата по главното производство, която обвързва с тригодишен погасителен срок исканията за изплащане на специални надбавки за прослужено време, които не са били предоставени на работник, упражнил правото си на свободно движение, на основание на несъвместимо с общностното право национално законодателство преди постановяването на Решение от 30 септември 2003 г. по дело Köbler (C-224/01).
   
      (1)  ОВ C 90, 18.4.2009 г.